By turakundodo@yahoo.com | Publish Date: Mar 30 2018 2:00AM
Gwaurikikin gwauron gwagware
Gwankin giwaye
Gwagwagwar agwagin koramar kauye
Gabagadin gwanaye
Gantalin gangare
Burga da baragadar burgewa
barambaramar barewa
batagari na bararajewa
Birgimar juyin juyawa
balibalin balbalcewa
Zabarin zomaye
Zungurar zungurun zagaye-zagaye
Zamanin zaburar zaki ya zuganye
Zuga-zugin zazzabi ya zagaye
Ziryar ziyarar zirga-zirgar alaye
’Ya’yaye
Da iyaye
’yan tagwaye
dan nagoye-nagoye
Har ma dan yaye
’Ya’yan Inna da Baba
Farfajiyar gidanku mai makuba
Shi ya sa kuke ’ya’yan Abba
Sirara da masu kiba
Wasunu sun zam ’yan daba
Haurobiyawa na jaye-jaye
Balaguro babu waiwaye
Watangaririyar wawaye
Walle-wallen bebaye
Walawalar wautar shaye-shaye
Hikayoyin Hau-hawar hawan sa
Hayaniyar sa-in-sa
Harigidon ’yan wasa
Hargowar harasa
Hatsaniyar cin gurasa
’Yar bora da ’yar mowa
Zaluncin dabobin dawa
kankana na ta kokowa
An shige rukuki
Logar luggar Larabcin Larabawa
Burgar Ingilishin Birtaniyawa
Azarbabin artabun Amurkawa
Sasarin sunkurun Sinawa
Fara’ar farin cikin Faransawa
Jaruman jama’ar Jamusawa
Janjamin juriyar Japanawa
Katantanwar Koriyawa
Rugugin ranwar Rashawa
Tattalin tara taron Turawa
Gangamin gambarar Gambarawa
Kuntukun kidan kukumar Kunkumawa
Gwagwiyar goribar Gabasawa
Yayime-yayimen Yammatawa
Gilu-gilun gittawa
Saurayin-kirinki
Ka ci ganyen bariki
Ka zama mutumin kirki
Kafin a busa maka kakaki
Har ma a maka burki
Akuyar-maman-daudu
Ba ta awo da mudu
Waskiyarta ta kai Wagadugu
Miyagu sun yi gungu
Za su ruga da gudu
An kyallaro su a tudu
Wakilan rafkiya
Al’ummarku ta zam rakiya
Kuna a karafkiya
Haurobiyawa na tankiya
Kun dai iya danniya
Iro Mugun Madambaci
Yana ta fada kamar kyalkeci
Don fitar da a’umma kunci
Myagu nai masa butulci
Sun nuna ba sassauci
Ka da ka karaya
A kada a raya
Sai an gyara Haurobiya
Talaka ya samu abin tutiya
Gabagadin giringidimin giwaye a harkokin tafiyar da kasar nan na kawo wa Haurobiyawa tarnaki, siyasa ta zama SIYASAR-YASAR SIYASSA, watakila ma shi ya sa ake ta sulalewa da sulalla, illa dai kawai mu ji a salansa; zamantakewa ta zama ZAMAN-TATTAKEWA, yayin da tattalin da muke kwata TATTALIN TARON TURAWA ya rikide zuwa TURMUTSITSIN TURERENIYAR TUTTULE TULU. A irin wannan yanayi dole ne mutum ya bijiro da tambayar neman sanin GWAURIRIkIkIN GWAWARE GIWAYEN GIWAYEN da ke yi mana WAKA-CI-KA-TASHI?
Masu gigiwar aikin gabagadi cikin giringidimin abu abin da suke yi wa al’umma illa BURGAR BAGU DA BARAGADAR INGILISHIN BIRTAIYAWA, alhali su ne manyan ’yan wawa da ke kawo wa kasar nan tarnaki, tare da jefa jama’a cikin surukuin rukuki.
Haurobiyawa mun fasko jirgin Majalisar Saurayn-kirinki da mataimakinsa Akuyar-maman-daudu, wadanda ke kamfatar dukiya ba tare da wani mudun awo ba. Su ma wakilan rafkiya ba a bar su a baya ba, musamman ma in an yi la’akari da TAbARGAZAR TAKUN SAkAR DOGARI DA kOFATON MAJALISAR. daukacin wadannan al’amura da ake ta tsuwurwurtawa su ke haifar da KASHIN SHA-KUSHE, al’amarin da ke bai wa tika-tika, gunduma-gunduma da suka danne al’umma damar handama da wawura da babakere, domin a akwatin Magana mai jini an taba ruwaito yadda masu karfa-karfa suka yi KUSHEWAR KUdI. Irin wadannan rukunonin al’umma sun salwantar da dukiyar kasa ta yadda ’yan lelensu ma ba za su ci gajiyarta ba.
’Yan makaranta masu koyon watsattsake da buda wagagen littafai a wannan farfajiya ta Dodorido da ke cikin Amintacciyar jaridar kasar Haurobiya ya kamata a fasko cewa, wadanda ke yashe mana dimbin dukiya su yi ta KWASHI-KWARAF, suna yi ne bisa doron abin da kwakwalwarsu a wassafa musu na son kai da son rai a tsarin MAJAUJAWAR MANHAJAR HAJIJIYAR JAN kARI.
Mai danboto ta shafe shekaru sili da manuniyar sama tana jan RIGIMA, maimakon RAGAMA, har an rasa makama, sai aka samu jam’iyyar TSNTSIYA, amma ita ma ana yunkurin haifar mata da TSIYA-TSIYA. Domin yanzu Babanburin-huriyya ya sanya ai amfani da TUNANIN-BUNU wajen warware tuka da warwarar wadanda suka murtuke fuska suka sha KUNU, watakila ma a kara dama musu wani kunun da ruwan jikakkiyar UNGURNU. Mu dai ba za mu yarda a yi mana sakiyar da ba ruwa ba, ila dai kawai a dumfari masu ciwon KURKUNU.
Lallai akwai bukatar a inganta tsarin koyon watsatake da buda wagagen littatafai, inda za a baje ilimi a faifai don manhajar iliminmu ta shawo kan GABAGAdIN GIRINGIdIMIN GIGIWAR GIWAYE, a rika aiwatar da komai kai WAYE, don kada a mayar da mu WAWAYE. daukar irin wannan matsaya ta zama dole, tunda an rigaya an mayar da cibiyoyin koyon dabarun zaman rayuwa sun zama MAKARANSUWA, ta yadda idan ba ka da abin jinka wa masu fura mai kyau ko sakanni-in-dire da jam’in jami’ar jami’o’in Haurobiya sai dai ’yan dugwi-dugwi su yi ta TSUWWA.
A irin wannan yanayi dai kolo da titibiri an tattake su, tunda GARGAdIN GARADA ya yi GARDAMA, shi kuwa ALARAMMA tuni ya rasa rikar MAKAMA a doron tafiyar zamani.
Haurobiyawa mu hada karfi da karfe wajen hana GABAGAdI GIRINGIdIMIN GIGIWAR GIWAYE, ta hanyar samar da manhaja mara hajijiya, wadda za ta samar da managartan jagorori ba ’YAN JIGARI-JIGARI ba.